Hasselhoff møtte opp til MTV-show i kilt
«Baywatch»-stjernen 62-åringen fikk stor applaus da han entret scenen for å presentere Ariana Grande med prisen som beste kvinnelige artist. Med to priser var hun en av utdelingens store vinnere. Det var også Justin Bieber som for femte året på rad fikk prisen som årets beste artist. På spørsmål om hva Hasselhoff syntes om Bieber, som har hatt et år med mange opp- og nedturer, svarte 62-åringen følgende: - Jeg møtte Justin og sa jeg hadde «Bieber fever». Han svarte: Du burde dra til sykehuset.Ozzy Osbourne mottok hedersprisen. Rockeren kom med kona Sharon. - Jeg vil takke alle for prisen, sa 65-åringen fra scenen. Linkin Park vant prisen for beste rockeartist og fjortis-fengende One Direction vant klassen for beste live-artister, i følge MTV EMA. Boybandet tok hele tre priser og var kveldens største vinner. Ariana Grande stakk, som nevnt, av med prisen som beste kvinnelige artist i den årvisse kåringen som går på omgang mellom ulike europeiske byer. - Dette er helt sykt, sa Grande da hun mottok sin andre pris, ifølge nyhetsbyrået AP. Nicki Minaj ledet prisutdelingen og hadde med seg en egen låt til det skotske publikumet der hun rappet om whiskey og skotsk brød. - Jeg har lært så mye om landet og kulturen deres. På mange måter har jeg blitt skotsk, sa Minaj som senere kastet drikkebonger ut til publikum. Hun vant også pris for beste hip hop-låt.Bieber konkurrerte mot Ed Sheeran, Eminem, Justin Timberlake og Pharrell Williams om å bli årets beste mannlige artist. På sin egen Twitter-konto skrev Bieber søndag: «Just won Best Male at the #EMAs. Thank you all so much. Big things coming. Love you».
David Hasselhoff (62) sjarmerte det skotske publikummet da han møtte opp til prisutdeling i kilt.